proxectonos/corpus_dominio_legal_administrativo_tmp huggingface dataset:
ORDE do 31 de maio de 2023 pola que se nomea secretaria da Comisión de Toponimia.
Consellería de Cultura, Educación, Formación Profesional e Universidades — II. Autoridades e persoal — 08/06/2023

A Comisión de Toponimia é o órgano de estudo, asesoramento e consulta da Xunta de Galicia para a determinación dos nomes oficiais da toponimia galega e para efectuar as consultas que sexan necesarias con tal fin.
As funcións e a composición da Comisión de Toponimia están reguladas no Decreto 174/1998, do 5 de xuño, polo que se modifica o Decreto 43/1984, do 23 de marzo, polo que se regulan as funcións e a composición da Comisión de Toponimia.
Mediante a Orde do 3 de maio de 2021 nomeáronse os membros da Comisión de Toponimia (DOG núm. 83, do 4 de maio).
O Decreto 108/2022, do 16 de xuño, de estrutura orgánica dos órganos superiores e de dirección dependentes da Presidencia da Xunta de Galicia, establece na súa disposición adicional quinta que a Comisión de Toponimia estará adscrita á Consellería de Cultura, Educación, Formación Profesional e Universidades, e que as referencias á Consellería de Presidencia e Administración Pública contidas no Decreto 174/1998, do 5 de xuño, se entenderán realizadas á Consellería de Cultura, Educación, Formación Profesional e Universidades.
Segundo a normativa anteriormente indicada, a persoa secretaria da Comisión, con voz e sen voto, será un/unha funcionario/a da Consellería de Cultura, Educación, Formación Profesional e Universidades, designado/a polo conselleiro de Cultura, Educación, Formación Profesional e Universidades.
De conformidade coas atribucións que me confire o artigo 3 do citado Decreto 174/1998, do 5 de xuño,
Nomear secretaria da Comisión de Toponimia a Elvira María Casal García, subdirectora xeral de Planificación e Dinamización Lingüística.
Santiago de Compostela, 31 de maio de 2023
RESOLUCIÓN do 26 de maio de 2023, da Secretaría Xeral da Igualdade, pola que se dá publicidade ás axudas concedidas ao abeiro da Resolución do 15 de xuño de 2022, da Secretaría Xeral da Igualdade, pola que se establecen as bases reguladoras das subvencións destinadas ao fomento da contratación por parte de entidades sen ánimo de lucro de mulleres que sofren violencia de xénero, financiadas con fondos REACT-UE no marco do programa operativo FSE Galicia 2014-2020, como parte da resposta da UE á pandemia da COVID-19, e se convocan para o ano 2022 (código de procedemento SI461B) (Diario Oficial de Galicia número 125, do 1 de xullo de 2022).
Consellería de Promoción do Emprego e Igualdade — III. Outras disposicións — 08/06/2023

En cumprimento do disposto no artigo 15 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas ao abeiro da Resolución do 15 de xuño de 2022, da Secretaría Xeral da Igualdade, pola que se establecen as bases reguladoras das subvencións destinadas ao fomento da contratación por parte de entidades sen ánimo de lucro de mulleres que sofren violencia de xénero, financiadas con fondos REACT-UE no marco do programa operativo FSE Galicia 2014-2020, como parte da resposta da UE á pandemia da COVID-19, e se convocan para o ano 2022 (código de procedemento SI461B), (DOG núm. 125, do 1 de xullo de 2022) que se indican no anexo, cun importe total concedido de 547.690,73 euros, con cargo á aplicación orzamentaria 11.02.313D.481.02 (código de proxecto 2021 00065).
Estas axudas son financiadas con fondos REACT-UE no marco do PO FSE Galicia 2014-2020 nunha porcentaxe do 100 %, a través do obxectivo temático 13 «Favorecer a reparación da crise no contexto da pandemia da COVID-19 e as súas consecuencias sociais e preparar unha recuperación verde, dixital e resiliente da economía»; prioridade de investimento 13.1 «Favorecer a reparación da crise no contexto da pandemia da COVID-19 e as súas consecuencias sociais e preparar unha recuperación verde, dixital e resiliente da economía»; obxectivo específico 13.1.2 «Apoiar o acceso ao mercado de traballo das persoas en situación de vulnerabilidade, o acceso aos sistemas sociais e as medidas de inclusión social e erradicación da pobreza» e liña de actuación 122-Apoio á inserción laboral das mulleres vítimas de violencia de xénero.
Santiago de Compostela, 26 de maio de 2023
RESOLUCIÓN do 26 de maio de 2023, da Secretaría Xeral da Igualdade, pola que se dá publicidade ás axudas concedidas ao abeiro da Resolución do 23 de decembro de 2021, pola que se establecen as bases reguladoras das subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, no marco do Pacto de Estado contra a violencia de xénero, e se convocan para o ano 2022 (código de procedemento SI461A) (Diario Oficial de Galicia número 12, do 19 de xaneiro de 2022).
Consellería de Promoción do Emprego e Igualdade — III. Outras disposicións — 08/06/2023

En cumprimento do disposto no artigo 15 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas ao abeiro da Resolución do 23 de decembro de 2021, da Secretaría Xeral da Igualdade, pola que se establecen as bases reguladoras das subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, no marco do Pacto de Estado contra a violencia de xénero, e se convocan para o ano 2022 (código de procedemento SI461A), (DOG núm. 12, do 19 de xaneiro de 2022), que se indican no anexo, cun importe total concedido de 1.424.016 euros, con cargo á aplicación orzamentaria 11.02.313D.460.1 (código de proxecto 2018 000112).
Estas partidas orzamentarias fináncianse con fondos finalistas do Estado que os orzamentos xerais do Estado destinan ao desenvolvemento ou á ampliación das medidas recollidas no Pacto de Estado contra a violencia de xénero.
Santiago de Compostela, 26 de maio de 2023
RESOLUCIÓN do 26 de maio de 2023, da Secretaría Xeral da Igualdade, pola que se dá publicidade das axudas concedidas ao abeiro da Resolución do 12 de agosto de 2022 pola que se realiza a segunda convocatoria das subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, no marco do Pacto de Estado contra a violencia de xénero (código de procedemento SI461A) (Diario Oficial de Galicia número 163, do 29 de agosto).
Consellería de Promoción do Emprego e Igualdade — III. Outras disposicións — 08/06/2023

En cumprimento do disposto no artigo 15 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas ao abeiro da Resolución do 12 de agosto de 2022, da Secretaría Xeral da Igualdade, pola que se realiza a segunda convocatoria do ano 2022 das subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, no marco do Pacto de Estado contra a violencia de xénero (código de procedemento SI461A) (DOG núm. 163, do 29 de agosto), que se indican no anexo, cun importe concedido de 978.159,7 euros, que se imputarán á aplicación orzamentaria 11.02.313D.460.1 (código do proxecto 2018 00112).
As ditas partidas orzamentarias fináncianse con fondos finalistas do Estado, que os orzamentos xerais do Estado destinan ao desenvolvemento ou ampliación das medidas recollidas no Pacto de Estado contra a violencia de xénero.
Santiago de Compostela, 26 de maio de 2023
RESOLUCIÓN do 26 de maio de 2023, da Dirección Xeral de Ordenación e Innovación Educativa, pola que se regula a incorporación e impartición do programa de dobre titulación de Bacharel e Baccalauréat -Bachibac- en centros educativos sostidos con fondos públicos da Comunidade Autónoma de Galicia para o curso 2023/24.
Consellería de Cultura, Educación, Formación Profesional e Universidades — III. Outras disposicións — 08/06/2023

Co obxecto de regular a incorporación e impartición do programa de dobre titulación de Bacharel e Baccalauréat -
Bachibac
- en centros educativos sostidos con fondos públicos da Comunidade Autónoma de Galicia para o curso 2023/24, resolvo anunciar:
Primeiro. Que a regulación e convocatoria da incorporación e impartición do programa de dobre titulación de Bacharel e Baccalauréat -
Bachibac
- nos centros educativos sostidos con fondos públicos da Comunidade Autónoma de Galicia para o curso 2023/24 estará dispoñible na páxina web da Consellería de Cultura, Educación, Formación Profesional e Universidades www.edu.xunta.gal/portal
Segundo. Que o prazo de presentación de solicitudes será dun mes, contado a partir do día seguinte ao da publicación desta resolución no
Diario Oficial de Galicia
. Se o último día de prazo for inhábil, entenderase prorrogado ao primeiro día hábil seguinte.
Terceiro. Que os centros docentes que desexen impartir o programa
Bachibac
deberán formular a súa solicitude ante a Dirección Xeral de Ordenación e Innovación Educativa, conforme o modelo que figura como anexo I da convocatoria, e dirixila á Dirección Xeral de Ordenación e Innovación Educativa da Consellería de Cultura, Educación, Formación Profesional e Universidades.
Santiago de Compostela, 26 de maio de 2023
RESOLUCIÓN do 30 de maio de 2023 pola que se fan públicas as axudas concedidas ao abeiro da Orde do 13 de xaneiro de 2023 pola que se establecen as bases reguladoras para a concesión, en réxime de concorrencia competitiva, de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupación de concellos (Diario Oficial de Galicia número 26, do 7 de febreiro).
Vicepresidencia Segunda e Consellería de Presidencia, Xustiza e Deportes — III. Outras disposicións — 08/06/2023

Mediante a Orde do 13 de xaneiro de 2023 (DOG núm. 26, do 7 de febreiro), da Vicepresidencia Segunda e Consellería de Presidencia, Xustiza e Deportes, establecéronse as bases reguladoras para a concesión, en réxime de concorrencia competitiva, de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupacións de concellos.
Vista a proposta de resolución da Comisión de Valoración, en aplicación do artigo 12.1 da referida orde,
Primeiro. Aprobar a concesión das subvencións ás agrupacións de persoal voluntario de protección civil que se detallan no anexo, con cargo á aplicación 06.06.212A.481.0 e código de proxecto 2015 00106 dos orzamentos xerais da Comunidade Autónoma de Galicia, de acordo coa Lei 6/2022, do 27 de decembro, de orzamentos xerais da Comunidade Autónoma de Galicia para o ano 2023 (DOG núm. 248, do 30 de decembro).
Segundo. Notificarlles o contido desta resolución ás agrupacións de persoal voluntario de protección civil beneficiarias, especificando as condicións particulares que deberán cumprir.
Santiago de Compostela, 30 de maio de 2023
DECRETO 76/2023, do 15 de xuño, polo que se nomea delegada territorial da Xunta de Galicia en Vigo a Ana Ortiz Álvarez.
Vicepresidencia Primeira e Consellería de Presidencia, Xustiza e Deportes — II. Autoridades e persoal — 16/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Deportes e logo de deliberación do Consello da Xunta de Galicia na súa reunión do día quince de xuño de dous mil vinte e tres,
Nomeo delegada territorial da Xunta de Galicia en Vigo a Ana Ortiz Álvarez.
Santiago de Compostela, quince de xuño de dous mil vinte e tres
DECRETO 59/2023, do 14 de xuño, polo que se establece a estrutura orgánica da Xunta de Galicia.
Presidencia da Xunta de Galicia — I. Disposicións xerais — 15/06/2023

En virtude das atribucións que me confire o artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia, para crear, modificar ou suprimir mediante decreto as vicepresidencias e consellerías, e tendo en conta os criterios de eficacia e economía que deben inspirar a actuación e organización administrativa,
Artigo 1
A Xunta de Galicia estará integrada polas vicepresidencias e consellerías que a continuación se relacionan:
– Vicepresidencia Primeira e Consellería de Presidencia, Xustiza e Deportes.
– Vicepresidencia Segunda e Consellería de Medio Ambiente, Territorio e Vivenda.
– Consellería de Facenda e Administración Pública.
– Consellería de Infraestruturas e Mobilidade.
– Consellería de Economía, Industria e Innovación.
– Consellería de Cultura, Educación, Formación Profesional e Universidades.
– Consellería de Política Social e Xuventude.
– Consellería de Sanidade.
– Consellería de Promoción do Emprego e Igualdade.
– Consellería do Medio Rural.
– Consellería do Mar.
Artigo 2
A orde de prelación das consellerías manterase segundo o establecido no artigo anterior.
Disposición transitoria
Mentres non se proceda ao desenvolvemento da estrutura contida neste decreto, os órganos superiores e de dirección existentes manterán a súa estrutura e funcións.
Disposición derrogatoria
Quedan derrogadas cantas disposicións de igual ou inferior rango se opoñan ao disposto neste decreto.
Disposición derradeira primeira
O Consello da Xunta determinará a estrutura orgánica das vicepresidencias e das consellerías previstas neste decreto.
Disposición derradeira segunda
A Consellería de Facenda e Administración Pública realizará as modificacións e habilitacións orzamentarias precisas para o cumprimento do previsto neste decreto.
Disposición derradeira terceira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, catorce de xuño de dous mil vinte e tres
DECRETO 75/2023, do 15 de xuño, polo que se nomea delegado territorial da Xunta de Galicia en Pontevedra a Agustín Reguera Ocampo.
Vicepresidencia Primeira e Consellería de Presidencia, Xustiza e Deportes — II. Autoridades e persoal — 16/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Deportes e logo de deliberación do Consello da Xunta de Galicia na súa reunión do día quince de xuño de dous mil vinte e tres,
Nomeo delegado territorial da Xunta de Galicia en Pontevedra a Agustín Reguera Ocampo.
Santiago de Compostela, quince de xuño de dous mil vinte e tres
DECRETO 72/2023, do 15 de xuño, polo que se dispón que cese Marta María Fernández-Tapias Núñez como delegada territorial da Xunta de Galicia en Vigo.
Vicepresidencia Primeira e Consellería de Presidencia, Xustiza e Deportes — II. Autoridades e persoal — 16/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Deportes, e logo de deliberación do Consello da Xunta de Galicia na súa reunión do día quince de xuño de dous mil vinte e tres,
Que cese, por petición propia, Marta María Fernández-Tapias Núñez como delegada territorial da Xunta de Galicia en Vigo, agradecéndolle os servizos prestados.
Santiago de Compostela, quince de xuño de dous mil vinte e tres
DECRETO 71/2023, do 15 de xuño, polo que se dispón que cese Luis López Diéguez como delegado territorial da Xunta de Galicia en Pontevedra.
Vicepresidencia Primeira e Consellería de Presidencia, Xustiza e Deportes — II. Autoridades e persoal — 16/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Deportes, e logo de deliberación do Consello da Xunta de Galicia na súa reunión do día quince de xuño de dous mil vinte e tres,
Que cese, por petición propia, Luis López Diéguez como delegado territorial da Xunta de Galicia en Pontevedra, agradecéndolle os servizos prestados.
Santiago de Compostela, quince de xuño de dous mil vinte e tres
DECRETO 73/2023, do 15 de xuño, polo que se dispón que cese Fernando González Abeijón como director xeral de Persoas con Discapacidade.
Consellería de Política Social e Xuventude — II. Autoridades e persoal — 16/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Política Social e Xuventude, e logo de deliberación do Consello da Xunta de Galicia na súa reunión do día quince de xuño de dous mil vinte e tres,
Que cese, por petición propia, Fernando González Abeijón como director xeral de Persoas con Discapacidade, agradecéndolle os servizos prestados.
Santiago de Compostela, quince de xuño de dous mil vinte e tres
DECRETO 74/2023, do 15 de xuño, polo que se dispón que cese Susana López Abella como secretaria xeral da Igualdade.
Consellería de Promoción do Emprego e Igualdade — II. Autoridades e persoal — 16/06/2023

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Promoción do Emprego e Igualdade, e logo de deliberación do Consello da Xunta de Galicia, na súa reunión do día quince de xuño de dous mil vinte e tres,
Que cese, por petición propia, Susana López Abella como secretaria xeral da Igualdade, agradecéndolle os servizos prestados.
Santiago de Compostela, quince de xuño de dous mil vinte e tres
DECRETO 70/2023, do 15 de xuño, polo que se dispón que cese María Nava Castro Domínguez como directora da Axencia de Turismo de Galicia.
Vicepresidencia Primeira e Consellería de Presidencia, Xustiza e Deportes — II. Autoridades e persoal — 16/06/2023

En virtude do establecido no artigo 19.2 dos estatutos da Axencia de Turismo de Galicia, aprobados polo Decreto 196/2012, do 27 de setembro, polo que se crea a Axencia de Turismo de Galicia e se aproban os seus estatutos, e nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Deportes, e logo de deliberación do Consello da Xunta de Galicia, na súa reunión do día quince de xuño de dous mil vinte e tres,
Que cese, por petición propia, María Nava Castro Domínguez como directora da Axencia de Turismo de Galicia, agradecéndolle os servizos prestados.
Santiago de Compostela, quince de xuño de dous mil vinte e tres
RESOLUCIÓN do 7 de xuño de 2023 pola que se dá publicidade ás axudas concedidas, ás denegadas e ás solicitudes desistidas no ano 2023, ao abeiro da Resolución do 26 de decembro de 2022 pola que se establecen as bases reguladoras e se convocan para o ano 2023, en réxime de concorrencia competitiva, as axudas para a organización de actividades formativas non regradas e de divulgación que impulsen o coñecemento e a competitividade da industria forestal-madeira de Galicia, tramitada como anticipada de gasto (código de procedemento IN501A).
Axencia Galega da Industria Forestal — III. Outras disposicións — 15/06/2023

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas e denegadas e ás solicitudes desistidas ao abeiro da Resolución do 26 de decembro de 2022 pola que se establecen as bases reguladoras e se convocan para o ano 2023, en réxime de concorrencia competitiva, as axudas para a organización de actividades formativas non regradas e de divulgación que impulsen o coñecemento e a competitividade da industria forestal-madeira de Galicia, tramitada como anticipada de gasto (código de procedemento IN501A), que figuran nos anexos I, II e III.
A súa aprobación realizouse no exercicio 2023 con cargo ás aplicacións orzamentarias 14.A4.741A.481.0 e 14.A4.741A.444.0, código de proxecto 2018 00005, dotadas con 500.000,00 €.
Santiago de Compostela, 7 de xuño de 2023
RESOLUCIÓN do 6 de xuño de 2023 pola que se dá publicidade ás axudas concedidas ao abeiro da Resolución do 14 de marzo de 2023 pola que se establecen as bases reguladoras para a concesión, en réxime de concorrencia non competitiva, das subvencións a concellos para actuacións de embelecemento do litoral galego, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2023 (código de procedemento TU503G) (Diario Oficial de Galicia número 54, do 17 de marzo).
Axencia de Turismo de Galicia — III. Outras disposicións — 15/06/2023

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 19 das bases reguladoras da convocatoria,
Facer público no Diario Oficial de Galicia e na páxina web da Axencia de Turismo de Galicia (http://turismo.xunta.es//) o resultado do proceso de concesión das subvencións previstas que se financiarán cun crédito total de 4.475.000 €, con cargo á aplicación orzamentaria 04.A2.761A.760.0, código de proxecto 2022 00001, que figuran nos anexos desta resolución, concedidas ao abeiro da Resolución do 14 de marzo de 2023 pola que se establecen as bases reguladoras para a concesión, en réxime de concorrencia non competitiva, das subvencións a concellos para actuacións de embelecemento do litoral galego, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2023.
Santiago de Compostela, 6 de xuño de 2023
RESOLUCIÓN do 9 de xuño de 2023 pola que se ordena a publicación do Acordo do Consello da Xunta de Galicia do 8 de xuño de 2023, polo que se aproba a modificación da relación de postos de traballo da Consellería do Medio Rural.
Consellería de Facenda e Administración Pública — III. Outras disposicións — 15/06/2023

A aprobación da modificación da relación de postos de traballo da Consellería do Medio Rural xustifícase polas razóns indicadas no punto primeiro do acordo.
En consecuencia, por proposta da Consellería do Medio Rural e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 8 de xuño de 2023,
Primeiro. Aprobar a modificación da relación de postos de traballo da Consellería do Medio Rural nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 8 de xuño de 2023, relativo á aprobación da modificación da relación de postos de traballo da Consellería do Medio Rural, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 9 de xuño de 2023
DECRETO 69/2023, do 14 de xuño, polo que se nomea conselleiro do Mar a Alfonso Villares Bermúdez.
Presidencia da Xunta de Galicia — II. Autoridades e persoal — 15/06/2023

De conformidade co artigo 16.3 do Estatuto de autonomía de Galicia e cos artigos 26.1 e 27 da Lei 1/1983, do 22 de febreiro, de normas reguladoras da Xunta e da súa Presidencia,
Nomeo conselleiro do Mar a Alfonso Villares Bermúdez.
Santiago de Compostela, catorce de xuño de dous mil vinte e tres
DECRETO 67/2023, do 14 de xuño, polo que se nomea conselleira de Economía, Industria e Innovación a María Jesús Lorenzana Somoza.
Presidencia da Xunta de Galicia — II. Autoridades e persoal — 15/06/2023

De conformidade co artigo 16.3 do Estatuto de autonomía de Galicia e cos artigos 26.1 e 27 da Lei 1/1983, do 22 de febreiro, de normas reguladoras da Xunta e da súa Presidencia,
Nomeo conselleira de Economía, Industria e Innovación a María Jesús Lorenzana Somoza.
Santiago de Compostela, catorce de xuño de dous mil vinte e tres
DECRETO 68/2023, do 14 de xuño, polo que se nomea conselleira de Promoción do Emprego e Igualdade a Elena Rivo López.
Presidencia da Xunta de Galicia — II. Autoridades e persoal — 15/06/2023

De conformidade co artigo 16.3 do Estatuto de autonomía de Galicia e cos artigos 26.1 e 27 da Lei 1/1983, do 22 de febreiro, de normas reguladoras da Xunta e da súa Presidencia,
Nomeo conselleira de Promoción do Emprego e Igualdade a Elena Rivo López.
Santiago de Compostela, catorce de xuño de dous mil vinte e tres
DECRETO 66/2023, do 14 de xuño, polo que se nomea vicepresidenta segunda e conselleira de Medio Ambiente, Territorio e Vivenda a Ángeles Vázquez Mejuto.
Presidencia da Xunta de Galicia — II. Autoridades e persoal — 15/06/2023

De conformidade co artigo 16.3 do Estatuto de autonomía de Galicia e cos artigos 26.1 e 27 da Lei 1/1983, do 22 de febreiro, de normas reguladoras da Xunta e da súa Presidencia,
Nomeo vicepresidenta segunda e conselleira de Medio Ambiente, Territorio e Vivenda a Ángeles Vázquez Mejuto.
Santiago de Compostela, catorce de xuño de dous mil vinte e tres
DECRETO 65/2023, do 14 de xuño, polo que se nomea vicepresidente primeiro e conselleiro de Presidencia, Xustiza e Deportes a Diego Calvo Pouso.
Presidencia da Xunta de Galicia — II. Autoridades e persoal — 15/06/2023

De conformidade co artigo 16.3 do Estatuto de autonomía de Galicia e cos artigos 26.1 e 27 da Lei 1/1983, do 22 de febreiro, de normas reguladoras da Xunta e da súa Presidencia,
Nomeo vicepresidente primeiro e conselleiro de Presidencia, Xustiza e Deportes a Diego Calvo Pouso.
Santiago de Compostela, catorce de xuño de dous mil vinte e tres
DECRETO 64/2023, do 14 de xuño, polo que se dispón que cese Rosa María Quintana Carballo como conselleira do Mar.
Presidencia da Xunta de Galicia — II. Autoridades e persoal — 15/06/2023

De conformidade co artigo 16.3 do Estatuto de autonomía de Galicia, e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia,
Que cese, por petición propia, na súa condición de conselleira do Mar, Rosa María Quintana Carballo, agradecéndolle os servizos prestados.
Santiago de Compostela, catorce de xuño de dous mil vinte e tres
DECRETO 62/2023, do 14 de xuño, polo que se dispón que cese Ángeles Vázquez Mejuto como conselleira de Medio Ambiente, Territorio e Vivenda.
Presidencia da Xunta de Galicia — II. Autoridades e persoal — 15/06/2023

De conformidade co artigo 16.3 do Estatuto de autonomía de Galicia, e co artigo 26.1, da Lei 1/1983, do 22 de febreiro, de normas reguladoras da Xunta e da súa Presidencia,
Que cese, por pase a outro destino, na súa condición de conselleira de Medio Ambiente, Territorio e Vivenda, Ángeles Vázquez Mejuto, agradecéndolle os servizos prestados.
Santiago de Compostela, catorce de xuño de dous mil vinte e tres
DECRETO 61/2023, do 14 de xuño, polo que se dispón que cese Diego Calvo Pouso como vicepresidente segundo e conselleiro de Presidencia, Xustiza e Deportes.
Presidencia da Xunta de Galicia — II. Autoridades e persoal — 15/06/2023

De conformidade co artigo 16.3 do Estatuto de autonomía de Galicia, e co artigo 26.1, da Lei 1/1983, do 22 de febreiro, de normas reguladoras da Xunta e da súa Presidencia,
Que cese, por pase a outro destino, na súa condición de vicepresidente segundo e conselleiro de Presidencia, Xustiza e Deportes, Diego Calvo Pouso, agradecéndolle os servizos prestados.
Santiago de Compostela, catorce de xuño de dous mil vinte e tres
DECRETO 60/2023, do 14 de xuño, polo que se dispón que cese Francisco José Conde López como vicepresidente primeiro e conselleiro de Economía, Industria e Innovación.
Presidencia da Xunta de Galicia — II. Autoridades e persoal — 15/06/2023

De conformidade co artigo 16.3 do Estatuto de autonomía de Galicia, e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia,
Que cese, por petición propia, na súa condición de vicepresidente primeiro e conselleiro de Economía, Industria e Innovación, Francisco José Conde López, agradecéndolle os servizos prestados.
Santiago de Compostela, catorce de xuño de dous mil vinte e tres
DECRETO 63/2023, do 14 de xuño, polo que se dispón que cese María Jesús Lorenzana Somoza como conselleira de Promoción do Emprego e Igualdade.
Presidencia da Xunta de Galicia — II. Autoridades e persoal — 15/06/2023

De conformidade co artigo 16.3 do Estatuto de autonomía de Galicia, e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia,
Que cese, por pase a outro destino, na súa condición de conselleira de Promoción do Emprego e Igualdade, María Jesús Lorenzana Somoza, agradecéndolle os servizos prestados.
Santiago de Compostela, catorce de xuño de dous mil vinte e tres
RESOLUCIÓN do 5 de xuño de 2023, da Secretaría Xeral de Apoio ao Emprego, Traballo Autónomo e Economía Social, pola que se fai pública a concesión dos premios á cooperación 2023.
Consellería de Promoción do Emprego e Igualdade — III. Outras disposicións — 14/06/2023

Mediante a Orde do 9 de xaneiro de 2023 da Consellería de Promoción do Emprego e Igualdade (DOG núm. 25, do 6 de febreiro), establecéronse as bases reguladoras dos premios á cooperación e procedeuse á súa convocatoria para o ano 2023.
Nas bases reguladoras establécese que a Comisión Permanente do Consello Galego de Cooperativas actuará como tribunal e que a persoa titular da Secretaría Xeral de Apoio ao Emprego, Traballo Autónomo e Economía Social resolverá a concesión dos premios, que serán obxecto de publicación no
Diario Oficial de Galicia
.
Unha vez emitida a proposta de concesión dos premios pola Comisión Permanente do Consello Galego de Cooperativas, na súa reunión do 2 de xuño de 2023, mediante a Resolución da Secretaría Xeral de Apio ao Emprego, Traballo Autónomo e Economía Social, do 2 de xuño de 2023, aprobouse a concesión dos premios.
Por todo o anterior
Facer pública a concesión dos premios á cooperación 2023 ás entidades que se indican a continuación:
Premio aos valores cooperativos a Alén, Sociedade Cooperativa Galega.
Premio ao mellor proxecto cooperativo novo a Enraizando, Sociedade Cooperativa Galega.
Premio á traxectoria cooperativa a Ferrolana de Profesores de Autoescuela, Sociedade Cooperativa Galega.
Santiago de Compostela, 5 de xuño de 2023
RESOLUCIÓN do 5 de xuño de 2023, da Dirección Xeral de Ordenación e Innovación Educativa, pola que se regula o bacharelato de excelencia en Ciencias e Tecnoloxía (STEMbach), para o curso 2023/24.
Consellería de Cultura, Educación, Formación Profesional e Universidades — III. Outras disposicións — 14/06/2023

Co obxecto de regular a continuidade, implantación e organización do bacharelato de excelencia en Ciencias e Tecnoloxía (STEMbach) na Comunidade Autónoma de Galicia, así como a convocatoria dirixida aos centros que desexen impartilo,
Primeiro. Que na páxina web da Consellería de Cultura, Educación, Formación Profesional e Universidades (http://www.edu.xunta.gal/portal/) estará dispoñible a convocatoria pola que se regula o bacharelato de excelencia en Ciencias e Tecnoloxía (STEMbach), para o curso 2023/24.
Segundo. Que o prazo de presentación de solicitudes será de 15 días hábiles a partir do día seguinte ao da publicación deste anuncio no
Diario Oficial de Galicia
.
Terceiro. Que os centros deberán cubrir a solicitude que figura no anexo I da convocatoria e dirixila á Dirección Xeral de Ordenación e Innovación Educativa da Consellería de Cultura, Educación, Formación Profesional e Universidades.
Santiago de Compostela, 5 de xuño de 2023
RESOLUCIÓN do 6 de xuño de 2023 pola que se ordena a publicación do Acordo do Consello da Xunta de Galicia do 1 de xuño de 2023, polo que se declara festa de interese turístico de Galicia a Romaría do Santo Antonio Ventureiro da Rigueira (Xove, Lugo).
Axencia de Turismo de Galicia — III. Outras disposicións — 14/06/2023

En cumprimento do disposto no artigo 18 do Decreto 4/2015, do 8 de xaneiro, polo que se regula a declaración de festas de interese turístico de Galicia, a Dirección da Axencia de Turismo de Galicia dispón que se publique no Diario Oficial de Galicia o acordo adoptado polo Consello da Xunta de Galicia na súa reunión do 1 de xuño de 2023 e que a seguir se transcribe:
«Declarar festa de interese turístico de Galicia, de conformidade co establecido no Decreto 4/2015, do 8 de xaneiro, polo que se regula a declaración de festas de interese turístico de Galicia, a Romaría do Santo Antonio Ventureiro da Rigueira (Xove, Lugo)».
Santiago de Compostela, 6 de xuño de 2023
RESOLUCIÓN do 5 de xuño de 2023, da Dirección Xeral de Relacións Laborais, pola que se lles dá publicidade ás axudas concedidas ao abeiro da Orde do 30 de decembro de 2022 pola que se regula o réxime de subvencións ás organizacións sindicais para o ano 2023 (códigos do procedemento TR807A e TR807B).
Consellería de Promoción do Emprego e Igualdade — III. Outras disposicións — 13/06/2023

De conformidade co disposto no artigo 15 da Lei 9/2007, do 13 de xuño, de subvencións de Galicia, disponse proceder á publicación das subvencións concedidas que se indican no anexo a esta resolución.
Finalidade da subvención: esta orde ten por obxecto subvencionar as actividades ordinarias das organizacións sindicais e a creación e/ou funcionamento de gabinetes técnicos das organizacións sindicais e para plans de formación de cadros de delegadas e delegados sindicais.
Norma reguladora: Orde do 30 de decembro de 2022 pola que se regula o réxime de subvencións ás organizacións sindicais e se procede á súa convocatoria para o ano 2023, tramitada por anticipado (códigos de procedemento TR807A e TR807B).
Aplicacións orzamentarias:
11.40.324A.481.6 Programa I: axudas para o desenvolvemento das actividades ordinarias das organizacións sindicais durante o ano 2023.
11.40.324A.481.7 Programa II: axudas para a creación e/ou o funcionamento de gabinetes técnicos das organizacións sindicais e para plans de formación de cadros e delegadas e delegados sindicais.
Crédito orzamentario: 1.099.800 €, que se distribúen en:
Programa I: 780.200 €.
Programa II: 319.600 €.
Santiago de Compostela, 5 de xuño de 2023
RESOLUCIÓN do 5 de xuño de 2023, da Dirección Xeral de Relacións Laborais, pola que se procede á publicación das axudas concedidas en virtude da Orde do 31 de decembro de 2022 pola que se establecen as bases reguladoras das axudas destinadas á creación e/ou funcionamento de gabinetes técnicos en materia de igualdade laboral e de oportunidades e contra a fenda salarial, e se procede á súa convocatoria na Comunidade Autónoma de Galicia no exercicio de 2023 (código de procedemento TR807J).
Consellería de Promoción do Emprego e Igualdade — III. Outras disposicións — 13/06/2023

De conformidade co disposto no artigo 15 da Lei 9/2007, de 13 de xuño, de subvencións de Galicia, se resolve proceder á publicación das subvencións concedidas que se indican no anexo a esta resolución.
Finalidade da subvención: esta orde ten por obxeto subvencionar a creación e/ou funcionamiento de gabinetes técnicos en materia de igualdade laboral e de oportunidades e contra a fenda salarial.
Norma reguladora: Orde do 31 de decembro de 2022 pola que se establecen as bases reguladoras de axudas destinadas á creación e/ou funcionamento de gabinetes técnicos en materia de igualdade laboral e de oportunidades e contra a fenda salarial e se procede á súa convocatoria na Comunidade Autónoma de Galicia no exercicio de 2023.
Aplicación orzamentaria 11.40.324A.480.6.
Crédito orzamentario: 400.000,00 € que se distribúe en:
50 % para asociacións empresariais e o 50 % restante para as organizacións sindicais intersectoriais.
Santiago de Compostela, 5 de xuño de 2023
RESOLUCIÓN do 7 de xuño de 2023, da Dirección Xeral de Ordenación e Innovación Educativa, pola que se convoca o Plan de mellora de bibliotecas escolares en centros públicos non universitarios para o curso 2023/24.
Consellería de Cultura, Educación, Formación Profesional e Universidades — III. Outras disposicións — 13/06/2023

Para o obxecto de regular a incorporación, continuidade e organización do Plan de mellora de bibliotecas escolares na Comunidade Autónoma de Galicia,
Primeiro. Que na páxina web da Consellería de Cultura, Educación, Formación Profesional e Universidades (http://www.edu.xunta.gal/portal/) estará dispoñible a convocatoria pola que se regula o Plan de mellora de bibliotecas escolares, para o curso 2023/24.
Segundo. Que o prazo de presentación de solicitudes será dun mes a partir do día seguinte ao da publicación deste anuncio no Diario Oficial de Galicia.
Terceiro. Que os centros deberán cubrir a solicitude que se creará na aplicación aloxada no enderezo: https://www.edu.xunta.gal/programasbibliotecas/
Dentro desta solicitude, xuntarase tamén a documentación indicada no artigo 7 desta convocatoria.
Santiago de Compostela, 7 de xuño de 2023
RESOLUCIÓN do 5 de xuño de 2023, da Dirección Xeral de Cultura, pola que se publica a relación das entidades beneficiarias e o importe das axudas concedidas en virtude da Orde do 15 de decembro de 2022 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2023 (código de procedemento CT130A).
Consellería de Cultura, Educación, Formación Profesional e Universidades — III. Outras disposicións — 13/06/2023

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Dar publicidade, no Diario Oficial de Galicia, ás axudas concedidas pola Consellería de Cultura, Educación, Formación Profesional e Universidades ao abeiro da Orde do 15 de decembro de 2022 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2023, que figuran como anexo a esta resolución.
Finalidade da axuda: a realización de actividades que teñan por obxecto a descrición de fondos documentais dos arquivos galegos segundo a metodoloxía arquivística.
Entidades beneficiarias: entes locais e entidades privadas sen fin de lucro galegas que conten cun local estable destinado a arquivo e custodien fondos documentais constitutivos do patrimonio documental de Galicia, entendido como tal o establecido no artigo 109 da Lei 5/2016, do 4 de maio, do patrimonio cultural de Galicia.
Aplicacións orzamentarias:
– 10.04.432A.760.0: 110.000 € (cento dez mil euros).
– 10.04.432A.781.0: 35.000 € (trinta e cinco mil euros).
Santiago de Compostela, 5 de xuño de 2023
Entes locais: 10.04.432A.760.0: 110.000 €.
Entidades sen fin de lucro galegas: 10.04.432A.781.0: 35.000 €.
RESOLUCIÓN do 13 de xuño de 2023, da Dirección Xeral de Recursos Económicos, pola que se aproba a convocatoria da consulta preliminar ao mercado no marco do Plan de innovación sanitaria Precisaúde.
Servizo Galego de Saúde — III. Outras disposicións — 19/06/2023

A Dirección Xeral de Recursos Económicos, como órgano de contratación, vista a documentación do Plan de innovación sanitaria Precisaúde,
Primeiro. Aprobar os seguintes documentos que integran a convocatoria á consulta preliminar ao mercado, conforme o artigo 115 da Lei 9/2017, do 8 de novembro, de contratos do sector público, no marco do Plan de innovación sanitaria Precisaúde, nos cales se establecen as condicións que deben rexer o dito procedemento:
• Bases da convocatoria.
• Anexo I. Descrición de necesidades non cubertas.
• Anexo II. Formulario para o envío de propostas.
• Anexo III. Declaracións asociadas ao anexo II.
• Anexo IV. Formulario para a identificación de capacidades e colaboracións.
Segundo. Dispoñer a apertura da consulta preliminar do mercado no marco do Plan de innovación sanitaria Precisaúde.
Terceiro. Ordenar a publicación desta resolución no perfil do contratante do Servizo Galego de Saúde.
Santiago de Compostela, 13 de xuño de 2023
RESOLUCIÓN do 2 de xuño de 2023 pola que se dá publicidade da relación das axudas concedidas ao abeiro da Resolución do 21 de novembro de 2022 pola que se aproban as bases reguladoras para a concesión, en réxime de concorrencia non competitiva, das axudas para actuacións de corrección de impactos paisaxísticos destinadas a persoas físicas, e se establece a súa convocatoria para o ano 2023, tramitado como expediente anticipado de gasto (código de procedemento MT402A).
Instituto de Estudos do Territorio — III. Outras disposicións — 19/06/2023

De conformidade co disposto no artigo 17 da Lei 1/2016, do 18 de xaneiro, de transparencia e bo goberno, así como no artigo 15 da Lei 9/2007, do 13 de xuño, de subvencións de Galicia.
Dar publicidade da relación de particulares beneficiarios e do importe das axudas concedidas polo Instituto de Estudos do Territorio (IET), con cargo aos orzamentos xerais da Comunidade Autónoma de Galicia para o ano 2023, relativa á convocatoria de axudas que a seguir se indica:
a) Norma reguladora da convocatoria: Resolución do 21 de novembro de 2022 pola que se aproban as bases reguladoras para a concesión, en réxime de concorrencia non competitiva, das axudas para actuacións de corrección de impactos paisaxísticos destinadas a persoas físicas, e se establece a súa convocatoria para o ano 2023, tramitado como expediente anticipado de gasto (código de procedemento MT402A).
b) Aplicación orzamentaria: 08.80.541E.780.0, código de proxecto 2021 00002.
c) Crédito orzamentario: 1.000.000,00 €.
d) Persoas beneficiarias: as persoas físicas titulares dun inmoble ou ben sobre o cal pretendan realizar algunha/s das actuacións establecidas no artigo segundo da resolución de convocatoria.
e) Finalidade e contía: a corrección de impactos paisaxísticos de conformidade cos valores paisaxísticos recollidos no Catálogo das paisaxes de Galicia (código de procedemento MT402A).
O importe da subvención é do 70 % do orzamento do investimento subvencionable, co límite máximo de 3.000 €.
f) Beneficiarios individuais e importe da axuda concedida a cada un deles, en €:
A suma total do importe das axudas concedidas ascende á contía de 1.009.415,20 euros, debido a que 9.415,20 euros de renuncias efectuadas despois de concesión, ao terse resolto a convocatoria en actos sucesivos, foron reinvestidos en expedientes seguindo a rigorosa orde de entrada da documentación correcta e completa; todo isto co fin de dar cobertura ao maior número de expedientes posible e sempre co límite do crédito establecido para a convocatoria de 1.000.000 euros.
Santiago de Compostela, 2 de xuño de 2023
ORDE do 8 de xuño de 2023 pola que se fixa o prezo privado para a venda ao público dunha publicación editada pola Fundación Cidade da Cultura.
Consellería de Cultura, Educación, Formación Profesional e Universidades — III. Outras disposicións — 19/06/2023

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, ao prestárense tamén tales servizos ou actividades polo sector privado, sexan de solicitude voluntaria por parte dos administrados.
Asi mesmo, o artigo 51 da referida lei establece que os prezos privados serán fixados polas consellerías correspondentes, logo de informe favorable da de Economía e Facenda e atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia.
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Fundación Cidade da Cultura que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 8 de xuño de 2023
– Luz na terra: O Seminario de Estudos Galegos, unha institución de alta cultura. 30 €.